Un fost jucător la CFR Cluj ar putea deveni antrenorul lui Bayern Munchen
Antrenorul italian al echipei Brighton, Roberto De Zerbi, fost jucător la CFR Cluj, se află în fruntea listei de tehnicieni care ar putea să-i succeadă lui Thomas Tuchel în această vară, notează rmcsport.fr.
Potrivit informaţiilor oferite de Sky Sport şi Bild, tehnicianul italian a avut discuţii cu noul director sportiv al lui Bayern Munchen, Max Eberl, care doreşte să aibă o idee mai clară despre cine ar trebui să fie următorul antrenor care să stea pe banca clubului.
Roberto De Zerbi a fost informat de interesul lui Bayern Munchen pentru profilul său, care este foarte în vogă pe piaţa europeană.
Cu toate acestea, din discuţiile lor nu s-a stabilit nimic clar. Potrivit presei germane, Xabi Alonso (42 de ani) este în continuare favoritul directorilor din Munchen, înaintea lui Roberto De Zerbi, considerat ca fiind cea mai bună alternativă în cazul unui eşec cu omologul său spaniol.
Directorul sportiv al lui Bayern, Max Eberl, este un mare fan al lui Roberto De Zerbi, care se află şi pe lista scurtă a Barcelonei. Bayern a discutat cu alţi antrenori germani, ale căror nume nu au fost încă dezvăluite.
În vârstă de 44 de ani, De Zerbi a evoluat la CFR Cluj în perioada 2010/2012.
Din 2022, el este antrenor al echipei Brighton.